RADIOTELEVIZIJA SLOVENIJA javni zavod

Kolodvorska ulica 2, 1000 Ljubljana

Matična številka

5056497000

(v nadaljevanju: zavod)

na podlagi določb 16., 21. in 25. člena Zakona o Radioteleviziji Slovenija (Uradni list RS, št. 96/05 s spremembami in dopolnitvami) ter 10., 36., 37. in 38. člena Statuta javnega zavoda RTV Slovenija (Uradni list RS, št. 23/24),

razpisuje delovno mesto

ČLAN UPRAVE

Kandidat oziroma kandidatka (v nadaljevanju: kandidat) mora za imenovanje na delovno mesto člana uprave izpolnjevati pogoje skladno z ZRTVS-1.

Pogoji za imenovanje članov uprave so:

1. dosežena najmanj izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven;

2. aktivno znanje slovenskega jezika;

3. aktivno (na ravni vsaj B2) morajo obvladati najmanj en svetovni jezik;

4. najmanj deset let delovnih izkušenj s področja, za katerega so zadolženi, od tega mora imeti predsednik uprave vsaj pet let delovnih izkušenj na vodilnih delovnih mestih v večjih sistemih z najmanj 100 zaposlenimi;

5. poznavanje problematike dejavnosti javnih medijskih servisov;

6. ne smejo imeti lastniških deležev ali trajnih pogodbenih stikov s pravnimi osebami, ki poslovno sodelujejo z RTV Slovenija;

7. usposobljenost za članstvo v nadzornem svetu, kar izkazujejo s potrdilom o usposobljenosti za člane nadzornih svetov ali upravnih odborov družb, veljavnim v Republiki Sloveniji, oziroma ga morajo pridobiti v enem letu od nastopa mandata;

8. da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti, in da ni bila obsojena na nepogojno kazen zapora v trajanju več kot šest mesecev;

9. da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kandidat mora pisno prijavo in sledeče priloge:

- dokazilo o izobrazbi;

- dokazilo o aktivnem znanju slovenskega jezika. Kandidatu, ki je za dokazovanje izobrazbe, opredeljene v točki 1, predložil potrdilo o zaključku študija, ki je potekal v slovenskem jeziku, ni treba predložiti dokazila o znanju slovenskega jezika. Kandidat, ki je študij opravil v tujini, mora za dokazovanje znanja slovenskega jezika predložiti dokazilo o zaključku vsaj štiriletne srednje šole, ki je potekala v slovenskem jeziku. Če kandidat ni končal ustreznega izobraževanja v slovenskem jeziku, mora v razpisni dokumentaciji predložiti potrdilo pooblaščene izobraževalne ustanove o znanju slovenskega jezika. Pri tem velja, da raven aktivnega znanja slovenščine dosega, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo;

- dokazilo o aktivnem znanju najmanj enega svetovnega jezika na ravni B2;

- dokazilo o zahtevanih delovnih izkušnjah, opredeljenih v točki 4;

- dokazilo o poznavanju problematike dejavnosti javnih medijskih servisov, kar se lahko dokazuje s programom vodenja zavoda in življenjepisom;

- dokazilo o zahtevanem pogoju iz točke 6 je lahko lastnoročno podpisana pisna izjava o izpolnjevanju pogoja;

- dokazilo oziroma potrdilo o usposobljenosti za člane nadzornih svetov ali upravnih odborov družb, veljavno v Republiki Sloveniji, oziroma mora podati pisno zavezo, da ga pridobi v enem letu od nastopa mandata;

- dokazilo oziroma potrdilo o nekaznovanosti Ministrstva za pravosodje ali drugega pristojnega organa, ki ni starejše od 60 dni;

- dokazilo oziroma potrdilo Okrajnega sodišča ali drugega pristojnega organa, da oseba ni v kazenskem postopku, ki ni starejše od 60 dni;

- življenjepis;

- program dela ter vizijo razvoja zavoda za mandatno obdobje;

poslati v zaprti, označeni ovojnici na naslov: RTV Slovenija, Kolodvorska 2, 1550 Ljubljana, s pripisom **»Prijava na javni razpis za člana uprave RTV Slovenija – NE ODPIRAJ« do vključno 3. maja 2024.**

Upoštevane bodo le pravočasne vloge, katerim bodo priložena vsa zahtevana dokazila o izpolnjevanju pogojev. Javni zavod RTV Slovenija nepravočasno oddanih vlog ne bo obravnaval. Za pravočasne štejejo prijave, ki bodo prispele v vložišče javnega zavoda RTV Slovenija do **vključno dne 3. maja 2024**, oziroma bodo **najpozneje dne** **3. maja 2024** oddane na pošto s priporočeno poštno pošiljko.

Mandat člana uprave je štiri leta.

Za čas mandata bo z izbranim kandidatom sklenjena pogodba o zaposlitvi na delovnem mestu za člana uprave.

Kandidati za člana uprave, ki bodo oddali popolno vlogo, bodo povabljeni na razgovor, in sicer v roku 14 dni od zaključka roka prijave na razpis.

Člana uprave imenuje svet na predlog predsednika uprave.

Kandidati bodo pisno obvestilo o imenovanju prejeli v zakonitem roku.

Zvezdan Martič, predsednik Uprave javnega zavoda RTV Slovenija